รมว.คลัง เผยที่ประชุมครม.พรุ่งนี้จะยังไม่มีการเสนอมาตรการกระตุ้นอสังหาฯ
รมว.คลัง เผยในที่ประชุมครม.พรุ่งนี้ จะยังไม่มีการเสนอมาตรการกระตุ้นอสังหาฯ เนื่องจากยังไม่ได้ข้อสรุปชัดเจน
5 ต.ค. 2558

นายอภิศักดิ์ ตันติวรวงศ์ รมว.คลัง เปิดเผยว่า ในที่ประชุมคณะรัฐมนตรีวันพรุ่งนี้ (6 ต.ค.) กระทรวงการคลังจะยังไม่นำเสนอมาตรการกระตุ้นภาคอสังหาริมทรัพย์ให้ที่ประชุม ครม.พิจารณา เนื่องจากขณะนี้ยังไม่ได้ข้อสรุปชัดเจน
อนึ่งก่อนหน้านี้ กระแสข่าวว่ากระทรวงการคลังจะเสนอมาตรการกระตุ้นภาคอสังหาริมทรัพย์เข้าสู่การพิจารณาของที่ประชุม ครม.สัปดาห์นี้ ซึ่งโดยรวมจะเป็นมาตรการส่งเสริมให้ผู้มีรายได้น้อยสามารถมีที่อยู่อาศัยเป็นของตนเองได้ เช่น มาตรการสินเชื่อผ่านธนาคารอาคารสงเคราะห์ (ธอส.) วงเงิน 1 หมื่นล้านบาท การขอให้กระทรวงมหาดไทยลดค่าธรรมเนียมการโอนและการจดจำนอง ซึ่งมาตรการดังกล่าวจะเป็นมาตรการระยะในสั้น